Neus heñcher ebet en deñvalijenn  siwazh, ha brevet on gant an aon, divi gant ar boan, faezh gant devezhioù re bar dar re all, skuizh on aet gant ar skuizhentezh, kant skuizhder em skuizhded. Choant am befe gellout kousket, diskuizhañ, ent strizh ha dre vetaforenn, choant am befe diluziañ ma soñjoù mesk-ha-mesk, trochañ skoulm Gordias ma soñjoù du, gwalchiñ ma spered gant un dour ne vefe ket hini ma daeroù.